Geomorfologi

I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I

I Chile er landskabet fra Arica i nord til ca. Puerto Montt i syd formet af de geologiske/pladetektoniske processer, og er bjerge, vulkaner, forkastninger og kløfter. l ørkenen mod nord er morfologien æolisk, dvs. landskab formet af vinden. Når vi er længst mod syd, altså syd for Puerto Montt, er landskabet formet af isen. På grund af subduktionszonen ligger der nær ved Chiles kyst en dybgrav. Heri aflejres alle de sedimenter, der transporteres med floderne fra landjorden, disse udspringer i Andesbjergne. Som følge af sammenstødet mellem de to plader er kontinentet foldet op i bjergkæder. Der er tale om La Cordillera de la Costa, kystbjergkæden og La Cordillera de Los Andes, selve Andesbjergene. Når man kigger på et fysisk kort over Chile ses, at Andesbjergene, med vulkaner, løber fra syd ved Ildlandet, Tierra del Fuego, til nord og fortsætter helt op til og med Colombia. Kystbjergkæden forsvinder under vand efter Puerto Montt, hvor Chiloe øen og de andre vestlige chilotteøer er rester af kystbjergkæden. Chile, hvad højdeforhold angår, er højest mod nord og lavest mod syd. Mellem kystbjergene og Andesbjergene løber den lavere liggende Centraldal, der er resultat af forkastninger i forbindelse med opfoldningen. Centraldalen ”drukner” lige syd for Puerto Montt, og ligger under vand mellem fastlandet og Chiloe. I det sydligste Chile ses ”skærgården” ud for kysten som toppe af Kystbjergene, centraldalen under vand og så fastlandet udgjort af Andesbjergene. For Antofagasta regionen og det nordlige Chile gør der sig dét gældende, at der er endnu en bjergkæde, Domeyko bjergene/Præcordillera og fra vest mod øst er landskabsformer, som ses på det nedenstående geomorfologiske kort over Antofagasta. Det er i Domeyko, at de store kobberforekomster findes, og det er mellem Domeyko og Andesbjerge, at oaserne og saltørknerne ligger; hele området mellem kystbjergene og Andesbjergene er Atacamaørkenen.

//Farellón costero y/o planicies fluviomarinas// - kystskrænt og/eller sletter skabt af hav og flod/strøm //Cordillera de la costa// - kystbjergkæde //Depresión intermedia// - mellemliggende sammenpresset område //Precodillera// - præbjergkæde //Cordillera de los Andes// - Andes bjergkæden //Cordillera patagónica insular// - ø af patagonisk bjergkæde //Cordillera patagónica occidental// - vestlig patagonisk bjergkæde //Cordillera patagónica oriental// - østlig patagonisk bjergkæde //Planicie de la estepa fría mangallánica// - kolde steppesletter //Antártica, insular y peninsular// - antarktisk ø eller halvø //Andes antárticos// - arktisk Andes //Campos de hielo// - områder dækket af is
 * Oversættelse af signaturforklaring**

I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I